text: খালেদ আলী মিঞা পূর্ব পাকিস্তানের (বর্তমান বাংলাদেশ) একজন প্রাচীন রাজনীতিবিদ। তিনি ১৯৭০ সালের পাকিস্তানের সাধারণ নির্বাচনে চাঁপাইনবাবগঞ্জ থেকে এমএনএ নির্বাচিত হন। এরপর ১৯৭৩ সালের প্রথম জাতীয় সংসদ নির্বাচনে তিনি আওয়ামিলীগ এর হয়ে রাজশাহী-২ আসনের সংসদ সদস্য নির্বাচিত হন।
  
  প্রাথমিক জীবন
  খালেদ আলী মিঞা ১৯৩২ সালের ২১ ফেব্রুয়ারি চাঁপাইনবাবগঞ্জ জেলার গোমস্তাপুর উপজেলাধীন বাঙ্গাবাড়ী ইউনিয়নে জন্মগ্রহণ করেন। তার পিতার নাম ইউনুস আলী এবং মাতার নাম রাবেয়া বেগম। খালেদ আলী মিঞা ৩ ভাই এর মধ্যে সবচাইতে বড়। আরো দুই ভাই হলেন হুমায়ুন চেয়ারম্যান এবং মর্তুজা।
  
  রাজনীতি জীবন
  খালেদ আলী মিঞা ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭০ সালের পাকিস্তানের সাধারণ নির্বাচনে আওয়ামী লীগ এর হয়ে নির্বাচন করেন এবং নির্বাচনে জয়লাভ করেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন রাজশাহী-২ আসন থেকে সংসদ সদস্য নির্বাচিত হন।
  
  মৃত্যু
  খালেদ আলী মিঞা ১৯৮১ সালের ২ এপ্রিল মৃত্যুবরন করেন।
  
  তথ্যসূত্র
  
  বিষয়শ্রেণী:চাঁপাইনবাবগঞ্জ জেলার রাজনীতিবিদ
  বিষয়শ্রেণী:১৯৮১-এ মৃত্যু
  বিষয়শ্রেণী:১৯৩২-এ জন্ম
  বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তিবর্গ
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:প্রথম জাতীয় সংসদ সদস্য
title: খালেদ আলী মিঞা